

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 19 Δεκεμβρίου 2023**

**ΝΟΜΟΣ ΞΑΝΘΗΣ Αριθ. Πρωτ.: 34207**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Διαχείριση ογκωδών αποβλήτων, κλαδεμάτων και Αποβλήτων Εκσκαφών, Κατασκευών και Κατεδαφίσεων (ΑΕΚΚ) του Δήμου Ξάνθης»**

**Ο Δήμαρχος Ξάνθης**

Προκηρύσσει ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της υπηρεσίας με τίτλο: **«Διαχείριση ογκωδών αποβλήτων, κλαδεμάτων και Αποβλήτων Εκσκαφών, Κατασκευών και Κατεδαφίσεων (ΑΕΚΚ) του Δήμου Ξάνθης»**, προϋπολογισμού τριακοσίων εξήντα οχτώ χιλιάδων τετρακοσίων εξήντα έξι ευρώ με το Φ.Π.Α (368.466,00 €).

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: (25410) 23335-72241-83240-83241

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:**

* 90513000-6 {Υπηρεσίες επεξεργασίας και διάθεσης μη επικίνδυνων απορριμμάτων και αποβλήτων}
* 90512000-9 {Υπηρεσίες μεταφοράς απορριμμάτων}

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η παροχή υπηρεσίας με τίτλο: **«****Διαχείριση ογκωδών αποβλήτων, κλαδεμάτων και Αποβλήτων Εκσκαφών, Κατασκευών και Κατεδαφίσεων (ΑΕΚΚ) του Δήμου Ξάνθης»** και αφορά:

α) την διαχείριση, ανακύκλωση και αξιοποίηση όλων των ανωτέρω στερεών αποβλήτων από χώρους εντός διοικητικών ορίων του Δήμου Ξάνθης, που θα μεταφερθούν σε κατάλληλα αδειοδοτημένη μονάδα του ενδιαφερόμενου οικονομικού φορέα, που θα βρίσκεται στα διοικητικά όρια του Δήμου Ξάνθης σε απόσταση όχι μεγαλύτερη από δέκα (10) χιλιόμετρα (οδικό κύριο ή επαρχιακό δίκτυο) από την πλατεία Δημοκρατίας στην πόλη της Ξάνθης, με μεταφορικά μέσα του Δήμου Ξάνθης και

β) την συλλογή και μεταφορά (με μέσα του ενδιαφερόμενου οικονομικού φορέα) από χώρους εντός διοικητικών ορίων του Δήμου Ξάνθης σε κατάλληλα αδειοδοτημένη μονάδα του ενδιαφερόμενου οικονομικού φορέα που θα βρίσκεται στα διοικητικά όρια του Δήμου Ξάνθης, σε απόσταση όχι μεγαλύτερη από δέκα (10) χιλιόμετρα (οδικό κύριο ή επαρχιακό δίκτυο) από την πλατεία Δημοκρατίας στην πόλη της Ξάνθης, καθώς και την διαχείριση, ανακύκλωση και αξιοποίηση όλων των παραπάνω στερεών αποβλήτων.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού πέντε χιλιάδων εννιακοσίων σαράντα τριών (5.943,00) ευρώ για το σύνολο της σύμβασης.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης/διάρκεια:** Η διάρκεια της σύμβασης ορίζεται για διάστημα από την υπογραφή της (ανάρτηση της στο ΚΗΜΔΗΣ) και μέχρι 31/12/2025. Σε κάθε περίπτωση η σύμβαση λύεται αυτοδίκαια με την λήξη του οικονομικού αντικειμένου.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε ομάδες:** Η παρούσα σύμβαση δεν υποδιαιρείται σε επιμέρους ομάδες. Προσφορές υποβάλλονται για το σύνολο των παρεχόμενων υπηρεσιών του ενδεικτικού προϋπολογισμού της με αριθ. Υ-16/2023 Μελέτης της Διεύθυνσης Τεχνικών Υπηρεσιών του Δήμου Ξάνθης.

**10. Κριτήριο ανάθεσης:** Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής (τιμή μονάδας σε ευρώ) για το σύνολο των υπηρεσιών που περιγράφεται στην με Αριθ. Υ-16/2023 Μελέτης της Διεύθυνσης Τεχνικών Υπηρεσιών του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 31η Ιανουαρίου 2024 ημέρα Τετάρτη και ώρα 11:00 π.μ. Η ημέρα έναρξης παραλαβής προσφορών είναι η 23η Δεκεμβρίου 2023 και η ώρα έναρξης η 09:00΄. Η ημέρα λήξης παραλαβής προσφορών είναι η **25 Ιανουαρίου 2024, ημέρα Πέμπτη και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Η χρηματοδότηση της σύμβασης, ύψους 368.466,00 €, θα πραγματοποιηθεί από ιδίους πόρους. Η δαπάνη για την σύμβαση βαρύνει τις με Κ.Α.: 02.10.6277.02 και 02.30.6277.02 [σύμφωνα με την με αριθ. **741/05.12.2023** Απόφαση Ανάληψης (Πολυετούς) Υποχρέωσης του Δημάρχου Ξάνθης] σχετικές πιστώσεις του τακτικού προϋπολογισμού των οικονομικών ετών 2023, 2024 και 2025.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής: Ενιαία Αρχή Δημοσίων Συμβάσεων (ΕΑΔΗΣΥ) *(Πρώην ΑΕΠΠ)*

Διεύθυνση : Λεωφ. Θηβών 198, Αγ. Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Η παρούσα απεστάλη με ηλεκτρονικά μέσα για δημοσίευση στις **20/12/2023** στην Υπηρεσία Εκδόσεων της Ευρωπαϊκής Ένωσης.Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Εμμανουήλ Ι. Φανουράκης**